Ben Anderson

Benedict Richard O'Gorman Anderson (), kasub kasengguh Ben Anderson, inggih punika sejarawan miwah ahli politik ring jagaté. Ida sampun ngentosin Aaron L. Binenkorb dados Profesor Emeritus Studi Asia, Pamaréntahan, miwah Internasional ring Universitas Cornell. Karya sané pinih kasub, "Imagined Communities" (1983), nyihnayang nglimbaknyané konsep nasionalisme ring sajebag jagaté antuk ngawigunayang pendekatan materialisme historis miwah historiografi Marxis.

 Kahuripan pangawit miwah pendidikan 
Benedict Anderson embas ring Kunming, Tiongkok ring 26 Agustus 1936 saking kulawarga Inggris-Irlandia. Ajinnyané, James O'Gorman Anderson, inggih punika pegawé ring Layanan Kepabean Maritim Tiongkok katurunan Inggris-Irlandia; kulawargan James nyarengin ring gerakan nasionalis Irlandia. Ibunnyané, Veronica Beatrice Mary Anderson, inggih punika warga negara Inggris sané mawit saking kulawarga pengusaha, hakim, miwah polisi. Adinnyané, Perry Anderson, inggih punika intelektual Marxis miwah sejarawan. Melanie, adik Benedict miwah Perry, inggih punika antropolog.

Anderson miwah kulawarganipun nganggen makudang-kudang basa. Bapannyane mabasa Mandarin alus pisan. Benediktus mabasa Inggris, Belanda, Jerman, Spanyol, Rusia, miwah Prancis. Ri tatkala meneng ring Asia, Anderson mlajahin basa Indonésia, basa Jawa, basa Tagalog, miwah basa Thai. Makakalih semeton Anderson sampun wikan ring makudang-kudang basa ring Eropa.

Ring warsa 1941, kulawargan Anderson magingsir ka California, Amerika Serikat santukan Perang Cina-Jepang sané kaping kalih sané ngawinang Jepang ngrebut kota-kota utama ring Cina. Anderson polih pendidikan ring California. Ring warsa 1945, kulawargané rauh ring Irlandia, sakéwanten dané nénten seneng ring kahanané punika. Silih sinunggil kulawargannyané dados bagian saking gerakan nasionalis Irlandia, sakéwanten pinaka kulawarga Anglo-Irlandia ipun ngamolihang hak istimewa sané matiosan saking krama Irlandia.

Anderson ngalanturang masekolah ring Universitas Cambridge ring warsa 1950-an. Ring warsa 1956, ri tatkala krisis Suez mamargi, Anderson nyokong protes mahasiswa anti-imperialis sané nentang tindakan pamréntah Inggris sané nyokong upaya Anglo-Prancis ngambil Terusan Suez. Akéhan mahasiswa puniki madué latar belakang sané pateh sareng Anderson; dané embas miwah meneng ring koloni. Ngawit saking galah punika, Anderson seneng ring pamikiran Marxisme miwah anti-imperialisme. Dané ngamolihang gelar B.A. saking Universitas Cambridge ring warsa 1957.

 Karir akademik 
Anderson seneng pisan ring politik Asia, raris ngranjing ring program pascasarjana Studi Indonesia ring Universitas Cornell. Dané ngamolihang gelar doktor saking bimbingan  =George Kahin miwah Claire Holt. Dané taler polih galah dados asisten pengajar ring Departemen Politik. Pinaka pahan saking seseleh doktoralnyané, dané lunga ka Indonésia antuk nglaksanayang seseleh salami 3 warsa (1961-1964). Dané ngamolihang gelar Ph.D. ring widang pamréntahan ring warsa 1967. Sasampun G30S, Anderson ngamedalang 3 publikasi indik kawéntenan punika. Anderson miwah sawitrannyané ring Cornell, Ruth McVey, ngamedalang publikasi anonim sané kauningin pinaka "Cornell Paper" ring warsa 1966 sané maosang indik kawéntenan G30S kakaryanin olih elit militer, nénten Partai Komunis Indonésia, miwah nakénang legitimasi pamréntahan Orde Baru. "Cornell Paper" sadurungnyane kawedar ring genah kawates, sakéwanten duk warsa 1971 kawedar malih ring makudang-kudang genah tur ngamolihang uratian sané jimbar, rumasuk ring kalangan oposisi ring Indonésia. Ring warsa 1971, Anderson dados silih sinunggil saking kalih saksi asing ring pangadilan Sudisman, sekretaris jenderal PKI, sané raris katiwakin pamidanda pati. Analisis miwah pandangan-pandangan kritisnyané ngawinang Anderson katulak ngranjing ka Indonésia ring warsa 1972 olih pamréntahan Orde Baru ring sor Présidén Soeharto. Ri sampuné Soeharto dados prawira, Anderson prasida malih ngrauhin Indonésia.

Sasampuné kaicalang ring Indonésia, Anderson meneng ring Thailand makudang-kudang warsa. Raris, dané ngajahin ring Universitas Cornell; dané dados direktur Modern Indonesia Program. Ring warsa 1988 ida katunjuk dados Aaron L. Binenkorb Professor Emeritus of International Studies, Government, and Asian Studies nyantos warsa 2002. Andeson nerbitang suratan Imagined Communities warsa 1983 sane dados rujukan utama ring studi nasionalisme nganti dane kasub dados silih tunggil satu penstudi nasionalisme pinih ageng. Dane tasih ngmolihang Hadiah Budaya Asia Fukuoka XI 2000.

 Imagined Communities 
 Gagasan utama 
Anderson maosang yéning sané ngawinang kawéntenan nasionalisme miwah kawéntenan komunitas imajiner inggih punika kirangnyané akses istimewa ring basa-basa sané kasurat (minakadi basa Latin), gerakan antuk ngicalang pamineh indik pamréntahan ilahi miwah monarki, miwah kawéntenan mesin cetak ring sistem kapitalisme (utawi, sakadi sané kawedarang olih Anderson, 'kapitalisme cetak'). Pendekatan materialis historis Anderson prasida kabandingang sareng pendekatan individualis metodologis Liah Greenfeld utawi Max Weber ring "Nationalism: Five Roads to Modernity".

 Kritik 
 Kahuripan pribadi 
Anderson seda tanggal 12 Desember 2015 ring Batu, Malang, Jawa Timur jam 23.30 WIB. Layon Ben Anderson kabakta ring Rumah Duka Adijasa, Surabaya, Jawa Timur.

 Sasuratan 
 Java in a Time of Revolution ISBN 0-8014-0687-0
 Debating World Literature ISBN 1-85984-458-8
 Language and Power: Exploring Political Cultures in Indonesia ISBN 0-8014-9758-2
 Imagined Communities ISBN 0-86091-329-5 (edisi pertama 1983)
 The Spectre of Comparisons
  Under Three Flags: Anarchism and the Anti-Colonial Imagination ISBN 1-84467-037-6
 "ベネディクト・アンダーソン グローバリゼーションを語る" ("Benedict Anderson: Gurobariseshon wo kataru"-"Benedict Anderson on Globalization") 梅森直之 Umemori Naoyuki (suntingan) Tokyo: Minerva, 2007
 "ヤシガラ椀の外へ" ("Yashigara-wan no Soto he" - "Out from Under the Coconut Halfshell") Tokyo: NTT Publishing. 2009. "ISBN 978-4-7571-4213-8"

 Pustaka 

 Pranala jaba 

 Biografi singkat 
 "The Nation as Imagined Community"  Cuplikan dari Imagined Communities
 "Western Nationalism and Eastern Nationalism: Is there a difference that matters?"  , oleh Anderson dalam New Left Review.
 "When the Virtual Becomes the Real": Percakapan dengan Benedict Anderson, (Musim semi 1996).
 "Democratic Fatalism in South East Asia Today" oleh Anderson, (11 Mei 2001).
 Tinjauan Imagined Communities oleh Fadia Rafeedie.
 "The Current Crisis in Indonesia"  Wawancara dengan Benedict Anderson oleh William Seaman.
 "Sam's Club"  Anderson on Anti-Americanisms, tinjauan buku dalam BOOKFORUM, (Desember/Januari 2005).
 Archive of articles ditulis oleh Anderson dalam New Left Review, (perlu berlangganan).
 Interview with Anderson: "I like nationalism's utopian elements"  (Universitas Oslo)
 Tinjauan  tentang Under Three Flags oleh Meredith L. Weiss.
 Indonesian Nationalism Today and in the Future. Diambil dari pidato Anderson pada 4 Maret 1999 yang menjadi penampilan publik pertamanya setelah diizinkan kembali ke Indonesia.

Kategori:Indonesianis
Kategori:Pemenang Hadiah Budaya Asia Fukuoka
Kategori:Ahli Jawa